નિકોલ કરુણાંતિકાની તપાસ કરતાં એસીપી આર.વી. નંદાસણાએ કોર્પો. પાસે દબાણ દૂર કરવાની કામગીરીમાં સંલગ્ન સ્ટાફની વિગતો મગાવી છે. પરંતુ તંત્ર ૩ દિવસ વીત્યા બાદ પણ નામ આપવામાં ઠાગાઠૈયા કરી રહ્યું છે. બીજી તરફ શાસકોને પણ પોલીસ તંત્રને યોગ્ય સહકાર આપવામાં રસ હોય તેમ લાગતું નથી. શહેરના મેયર ગૌતમ શાહ કહે છે, પોલીસ સત્તાવાળાઓને સમગ્ર ડિમોલિશનને લગતા ૩ વીડિયો સુપરત કરાયા છે. જેના આધારે તપાસ આગળ ધપાવી શકાશે. સ્ટેન્ડિંગ કમિટીના ચેરમેન પ્રવીણ પટેલ પણ વીડિયો પર જ ભાર મૂકી રહ્યા છે. તેઓ કહે છે, આ વીડિયોમાં પોલીસ અધિકારીઓ મંજિતા વણજારા (એફ ડિવિઝન. એસીપી) અને વાઘેલા (સેકટર-ર જેસીપી) તેમજ ફરજ પરના મ્યુનિ. સ્ટાફ નજરે પડે છે.